- Књига пророка Исаије
- <
- 52
- >

52
1 Пробуди се! Пробуди се!
Одени се у своју снагу, Сионе!
Одени се огртачем сјајности своје,
Јерусалиме, граде свети,
јер у тебе више улазити неће
необрезани и нечисти.
2 Стреси са себе прашину и устани,
устоличи се, Јерусалиме!
Скини окове са свога врата,
заборављена ћерко сионска.
3 Јер говори Господ:
„Ето, били сте продани
и без новца ћете бити откупљени.“
4 Јер говори Господар Господ:
„У Египат је некада народ мој сишао да тамо странац буде,
а Асир му је ни због чега насиље чинио.
5 А сада, зашто сам ја овде? – говори Господ.
Зато што је без разлога поробљен мој народ,
а поробљивачи његови ликују – говори Господ –
и без престанка, поваздан
вређа се моје име.
6 Зато ће народ мој познати име моје.
Зато ће у онај дан знати
да сам ја онај који говори:
’Ево ме!’“
Отрежњење и радост
7 Како ли су дивне по горама
ноге благовесника који најављује мир,
благовесника доброте који најављује спасење,
говорећи Сиону: „Бог твој царује!“
8 Глас стражара твојих се подиже,
глас заједничког клицања,
јер очима својим гледају
како се Господ враћа на Сион.
9 Подврискујте и кличите заједно,
развалине јерусалимске,
јер Господ је народ свој утешио,
Јерусалим откупио.
10 Своју свету мишицу Господ је открио
да сви пуци гледају,
да сви крајеви земљини виде
како наш Бог спасава.
11 Одлазите! Одлазите! Одатле изађите!
Нечистоте не дотичите!
Из средине његове изађите! Себе очистите,
који посуде Господње подижете.
12 Јер у журби излазити нећете,
и бежати нећете,
зато што испред вас иде Господ,
а иза вашег строја је Бог Израиљев.
О Божијем слузи, Песма четврта
13 „Гле, мој Слуга ће успевати,
узвисиће се и уздигнути, и веома узвеличати.
14 Како су се многи ужаснули над њим*У изворном тексту стоји над тобом, тј. над Слугом.:
тако изнакажен његов људски лик
и појава његова међу потомцима људи.
15 Ипак, пошкропиће он народе многе†И овај превод је могућ: Ипак, пуци многи дивиће се њему.,
ни писнути неће цареви,
јер видеће што им нико објавио није,
и схватиће о коме чули нису.“

- Књига пророка Исаије
- <
- 52
- >

*52:14 У изворном тексту стоји над тобом, тј. над Слугом.

†52:15 И овај превод је могућ: Ипак, пуци многи дивиће се њему.

© 2005, 2017 Biblica