- Књига пророка Захарије
- <
- 5
- >

5
Летећи свитак
1 А ја сам се окренуо, подигао поглед, и гле! Видео сам свитак који лети.
2 Анђео ме је питао: „Шта видиш?“
Одговорио сам: „Видим свитак који лети. Дуг је двадесет лаката, а широк десет лаката*Око 10 m дужине и 5 m ширине..“
3 И рекао ми је: „Ово је проклетство које ће прећи преко целе земље. Према ономе што пише с једне стране прогнаће се сваки лопов, а сваки кривоклетник ће се прогнати према ономе што пише са друге стране. 4 ’Ја га доносим – говори Господ над војскама – да уђе у кућу лопова и у кућу онога који се мојим именом криво куне. Проклетство ће да му преноћи усред куће и уништи је са све гредама и каменом.’“
Жена у корпи
5 Пришао ми је анђео који је разговарао са мном и рекао: „Подигни поглед и погледај. Шта је то што долази?“
6 Одговорио сам: „Шта је то?“
А он је наставио: „Корпа†Корпа за мерење, мерица која захвата ефу, тј. око 13 l. је то што долази, а ово је њено око‡У Септуагинти и сиријском рукопису стоји њихова грешност. свуда по земљи.“
7 И гле! Оловни поклопац подигнут и једна жена што седи усред корпе. 8 И он је рекао: „Ова жена је опачина!“ Онда ју је бацио насред корпе и поклопио је оним оловним поклопцем.
9 Ја сам онда погледао горе, и гле! Видео сам, долазе две жене. Ветар им је био у крилима, а крила су им била као родина. И онда су подигле ону корпу између земље и небеса.
10 Питао сам анђела који је разговарао са мном: „Где то носе корпу?“
11 Узвратио ми је: „Да јој сазидају кућу у земљи Сенар, па кад је направе поставиће је на њено подножје.“

- Књига пророка Захарије
- <
- 5
- >

*5:2 Око 10 m дужине и 5 m ширине.

†5:6 Корпа за мерење, мерица која захвата ефу, тј. око 13 l.

‡5:6 У Септуагинти и сиријском рукопису стоји њихова грешност.

© 2005, 2017 Biblica