- 2. Књига дневника
- <
- 27
- >

27
Јотам, цар Јуде
1 Јотаму је било двадесет пет година кад је почео да влада, а владао је шеснаест година у Јерусалиму. Мајка му се звала Јеруса, ћерка Садокова. 2 Чинио је што је добро у очима Господњим, све онако како је чинио његов отац Озија. Једино није ушао у Дом Господњи, а народ је још увек био изопачен. 3 Он је изградио Горња врата Дома Господњег и много тога је изградио на зидинама Офила*Офил је брежуљак, један од неколико на којима је изграђен Јерусалим.. 4 Изградио је градове у Јудином горју а у шумовитим крајевима је подигао утврђења и куле.
5 Он је заратио са царем Амонаца и надвладао их је. Амонци су му те године дали стотину таланата†Око 34 t. сребра, десет хиљада‡Око 1.500 t. кора пшенице и јечма десет хиљада§Око 1.500 t.. То су му Амонци доносили и друге и треће године.
6 Јотам је ојачао јер је усмерио своје путеве пред Господом, својим Богом.
7 Остала Јотамова дела, сви његови ратови и његови путеви, записани су у Књизи израиљских и Јудиних царева. 8 Било му је двадесет пет година кад је почео да влада, а владао је шеснаест година у Јерусалиму. 9 Кад се Јотам упокојио са својим прецима, сахранили су га у Давидовом граду. На његово место се зацарио његов син Ахаз.

- 2. Књига дневника
- <
- 27
- >

*27:3 Офил је брежуљак, један од неколико на којима је изграђен Јерусалим.

†27:5 Око 34 t.

‡27:5 Око 1.500 t.

§27:5 Око 1.500 t.

© 2005, 2017 Biblica