- Излазак (2. Мој)
- <
- 27
- >

27
Жртвеник
1 Направи жртвеник од багремовог дрвета. Нека буде четвртастог облика: пет лаката дуг, пет лаката широк, и три лакта висок*Око 2,5 m дуг и широк, и око 1,5 m висок.. 2 На његова четири угла направи рогове, тако да жртвеник и рогови чине једну целину. Жртвеник обложи бронзом. 3 Затим направи лонце за уклањање пепела, лопатице, котлиће и машице. Све посуде начини од бронзе. 4 Направи за жртвеник решетку од бронзе, у облику мреже. На мрежи начини четири бронзана обруча за њена четири угла. 5 Мрежу причврсти за оквир испод жртвеника, тако да досеже до половине жртвеника. 6 Онда направи дршке за жртвеник од багремовог дрвета и обложи их бронзом. 7 Дршке нека се провуку кроз колутове с обе стране жртвеника, ради ношења. 8 Направи га од дасака, и нека буде шупаљ. Како ти је показано на гори, тако нека буде направљен.
Двориште
9 Направи двориште за Пребивалиште. На јужној страни, завесе за двориште нека буду од финог лана, дужине стотину лаката†Око 50 m дужине. за ту страну. 10 Нека буду окачене о двадесет стубова са двадесет бронзаних подножја. Куке и шипке за стубове нека буду од сребра. 11 Дужина завесе на северној страни такође нека буде стотину лаката. Нека буде двадесет стубова са двадесет бронзаних подножја. Куке и шипке за стубове нека буду од сребра.
12 Ширину дворишта, његову западну страну, нека покрива педесет лаката‡Око 25 m дужине. завесе. И тамо нека буде десет стубова са десет подножја. 13 Ширина дворишта на истоку нека буде педесет лаката§Око 50 m дужине.. 14 Завесе с једне стране улаза нека су петнаест лаката*Око 7,5 m дужине. дуге, са своја три стуба и њихова три подножја. 15 Завесе за другу страну улаза нека су такође петнаест лаката дуге, са своја три стуба и њихова три подножја.
16 За дворишни улаз дај да се везом извезе двадесет лаката†Око 10 m. дуг застор од љубичасте, скерлетне и тамно црвене тканине, и финог лана. Нека буде на четири стуба и њихова четири подножја. 17 Сви стубови око дворишта нека буду спојени сребрним кукама. Њихова подножја нека буду од бронзе. 18 Дужина дворишта нека буде стотину лаката, ширина педесет лаката, а висина пет лаката‡Око 50 m дужине, око 25 m ширине и 2,5 m висине., са завесама од финог лана и бронзаним подножјима. 19 Све потрепштине за Пребивалиште, чему год да служе, његови кочићи, као и сви кочићи за двориште, нека буду од бронзе.
Уље за свећњак
20 Заповеди Израиљцима да ти донесу чистог, свеже исцеђеног, маслиновог уља за свећњак, да светло стално гори. 21 Арон и његови синови ће га постављати у Шатору од састанка, изван завесе која је испред Сведочанства, да гори пред Господом, од вечери до јутра. То је трајна уредба за Израиљце, од нараштаја до нараштаја.

- Излазак (2. Мој)
- <
- 27
- >

*27:1 Око 2,5 m дуг и широк, и око 1,5 m висок.

†27:9 Око 50 m дужине.

‡27:12 Око 25 m дужине.

§27:13 Око 50 m дужине.

*27:14 Око 7,5 m дужине.

†27:16 Око 10 m.

‡27:18 Око 50 m дужине, око 25 m ширине и 2,5 m висине.

© 2005, 2017 Biblica