- Књига пророка Језекиља
- <
- 40
- >

40
Нови Дом
1 Двадесет пете године нашег изгнанства, на почетку године, десетог у месецу, четрнаесте године након пада града – на исти дан – спустила се на мене рука Господња, и он ме је однео тамо. 2 Господ ме је у виђењима одвео у земљу Израиљеву и спустио ме на веома високу гору. На њеној јужној страни је била нека грађевина која је изгледала као град. 3 Кад ме је довео тамо, видео сам неког човека, који је изгледом био као да је од бронзе. Стајао је на вратима, а у руци му је било ланено уже и мерачка трска. 4 Човек ми рече: „Сине човечији, пажљиво гледај, добро слушај и обрати пажњу на све што ћу ти показати, јер си доведен овде да бих ти то показао. Испричај дому Израиљевом све што будеш видео.“
Источна врата
5 И гле, Дом је био опасан зидом свуда унаоколо. Мерачка трска коју је човек имао у руци била је дугачка шест лаката*Око 3 m., а сваки лакат је био за један длан†Око 7,5 cm. дужи.‡Лакат у одељкуЈез 40–48 је тзв. дуги лакат и износио је око 53 cm, за разлику од обичног лакта од 50-ак cm. Ширина грађевине коју је измерио била је једна трска§Око 3 m., а и висина јој је била једна трска.
6 Затим је дошао на врата која гледају на исток. Попео се на степенице и измерио праг врата. Ширина му је била једна трска*Око 3 m.. 7 Свака стражарница је била једну трску дуга, а размак између стражарница био је пет лаката†Око 2,5 m.. Праг врата код трема насупрот Дома био је једну трску дуг.
8 Измерио је трем врата према Дому; био је једну трску‡Око 3 m. дуг. 9 Онда је измерио трем врата; био је осам лаката§Око 4 m. дуг, а његова два стуба била су два лакта*Око 1 m. дуга. Трем код врата био је насупрот Дома.
10 Са сваке стране источних врата било је по три стражарнице. Све три су биле исте мере, и стубови између њих су имали исте мере. 11 Ширина врата која је измерио била је десет лаката, а дужина врата била је тринаест лаката†Око 5 m ширине и 7 m дужине.. 12 Испред стражарница с обе стране била је ограда од једног лакта‡Око 50 cm.. Свака стражарница је имала по шест лаката§Око 3 m. и с једне и с друге стране. 13 Онда је измерио врата од крова једне стражарнице до крова друге стражарнице; била су широка двадесет пет лаката*Око 12,5 m.. Улази стражарница су стајали један наспрам другог. 14 Направио је и стубове од шездесет лаката†Око 30 m.. Двориште се пружало свуда око врата до стубова. 15 Размак између прочеља врата до трема унутар врата био је педесет лаката‡Око 25 m.. 16 Стражарнице са својим стубовима имале су – свуда унаоколо – уске прозоре унутар врата. И трем је имао прозоре свуда унаоколо. Стубови су били украшени палмама.
Спољно двориште
17 Затим ме је довео у спољно двориште. Тамо су биле одаје и плочник који се пружао свуда око дворишта. Било је тридесет одаја на том плочнику. 18 Плочник је био са обе стране врата према дужини врата. То је био доњи плочник. 19 Затим је измерио размак између доњег дворишта, од прочеља унутрашњих врата до прочеља спољног дворишта. Било је стотину лаката§Око 50 m. на исток и на север.
Северна врата
20 Онда је измерио дужину и ширину врата спољног дворишта која гледају према северу. 21 Имала су по три собе са обе стране; стубови и трем су имали једнаке мере: педесет лаката у дужину, и двадесет пет лаката*Око 25 m у дужину и око 12,5 m у ширину. у ширину. 22 Њени прозори, тремови и палме су имали исте мере као на вратима која гледају на исток. Седам је степеника водило до њих, а трем је био испред њих. 23 Унутрашње двориште је имало врата наспрам северних врата, као она на истоку. Измерио је од врата до врата: стотину лаката†Око 50 m..
Јужна врата
24 Затим ме је одвео на југ где су била јужна врата. Измерио је стражарнице, стубове и трем; имали су исте мере као и остале. 25 Прозори и трем су имали уске прозоре свуда унаоколо, као остали прозори: педесет лаката у дужину и двадесет пет лаката у ширину‡Око 25 m у дужину и око 12,5 m у ширину.. 26 Седам је степеница водило до њих, а трем је био испред њих. Његови стубови су били украшени палмама; на свакој страни је била по једна. 27 Унутрашње двориште је имало врата окренута ка југу. Измерио је растојање између ових врата и јужних врата: стотину лаката§Око 50 m..
Врата унутрашњег дворишта
28 Потом ме је довео у унутрашње двориште код јужних врата и измерио јужна врата. Имала је исте мере као остала. 29 Стражарнице, стубови и трем били су исте мере. Врата и њихов трем имали су прозоре свуда унаоколо: педесет лаката у дужину и двадесет пет лаката*Око 25 m у дужину и 12,5 m у ширину. у ширину. 30 Тремови су били свуда унаоколо. Били су педесет лаката дуги и пет лаката широки†Око 25 m у дужину и 2,5 m у ширину.. 31 Трем је био наспрам спољног дворишта, а његови стубови су били украшени палмама. Осам је степеника водило до њега.
32 Онда ме је довео до унутрашњег дворишта на истоку, и измерио врата. Била су исте мере као остала. 33 Стражарнице, стубови и трем били су исте мере. Врата и њихов трем имали су прозоре свуда унаоколо. Била су педесет лаката дуга и двадесет пет лаката‡Око 25 m у дужину и 12,5 m у ширину. широка. 34 Трем је био наспрам спољног дворишта, а његови стубови су били украшени палмама. Осам је степеника водило до њега.
35 Довео ме је до северних врата и измерио их. Била су исте мере као остала. 36 Стражарнице, стубови и трем били су исте мере. Врата и њихов трем имали су прозоре свуда унаоколо. Била су педесет лаката дуга и двадесет пет лаката§Око 25 m у дужину и 12,5 m у ширину. широка. 37 Трем је био наспрам спољног дворишта, а његови стубови су били украшени палмама. Осам је степеника водило до њега.
Просторије за припремање жртава
38 Ту је била једна одаја чији је улаз био код стубова врата. Ту су прали жртву свеспалницу. 39 Унутар трема врата су била два стола са обе стране, на којима су клали жртве свеспалнице, жртве за грех и жртве за преступ. 40 А са спољне стране, како се улази на северна врата, била су два стола, и два стола на другој страни трема на вратима. 41 Било је укупно осам столова, по четири стола са сваке стране, на којима су се клале жртве. 42 Била су и четири стола за жртве свеспалнице од тесаног камена, дужине један и по лакат, ширине један и по лакат*Око 75 cm дужине и ширине. а висине један лакат. На њих су стављали оруђе за клање жртава свеспалница и других жртава. 43 Полице†Не зна се тачно значење речи. Даничић преводи куке., један длан‡Око 7,5 cm. широке, биле су причвршћене за зид свуда унаоколо, а на столове су стављали месо жртава.
Свештеничке одаје
44 Изван унутрашњих врата биле су две одаје у унутрашњем дворишту, једна код северних врата окренута према југу, и друга код јужних врата окренута према северу. 45 Он ми рече: „Ова одаја која гледа на југ је за свештенике који су задужени да чувају Дом. 46 Одаја која гледа на север је за свештенике, синове Садокове, Левијеве потомке, који једини могу да приступе Господу да му служе. Они врше службу око жртвеника.“
47 Онда је измерио двориште. Било је четвороугласто, стотину лаката у дужину и стотину лаката§Око 50 m у дужину и ширину. у ширину. Жртвеник је стајао испред Дома.
48 Потом ме је довео до трема Дома и измерио трем: пет лаката с једне стране и пет лаката*Око 2,5 m са обе стране. с друге стране. Дужина врата: три лакта†За разлику од овог, јеврејског текста, у Септуагинти стоји: Ширина врата је била 14 лаката с припадајућим зидовима, тј. око 7 m у ширину. с једне стране и три лакта‡Око 1,5 m са обе стране. с друге стране. 49 Трем је био двадесет лаката§Око 10 m. у дужину и дванаест*Према Септуагинти, тј. око 6 m. лаката у ширину. Било је десет степеника којима се пењало до њега. Поред стубова су били велики стубови, са сваке стране по један.

- Књига пророка Језекиља
- <
- 40
- >

*40:5 Око 3 m.

†40:5 Око 7,5 cm.

‡40:5 Лакат у одељку Јез 40–48 је тзв. дуги лакат и износио је око 53 cm, за разлику од обичног лакта од 50-ак cm.

§40:5 Око 3 m.

*40:6 Око 3 m.

†40:7 Око 2,5 m.

‡40:8 Око 3 m.

§40:9 Око 4 m.

*40:9 Око 1 m.

†40:11 Око 5 m ширине и 7 m дужине.

‡40:12 Око 50 cm.

§40:12 Око 3 m.

*40:13 Око 12,5 m.

†40:14 Око 30 m.

‡40:15 Око 25 m.

§40:19 Око 50 m.

*40:21 Око 25 m у дужину и око 12,5 m у ширину.

†40:23 Око 50 m.

‡40:25 Око 25 m у дужину и око 12,5 m у ширину.

§40:27 Око 50 m.

*40:29 Око 25 m у дужину и 12,5 m у ширину.

†40:30 Око 25 m у дужину и 2,5 m у ширину.

‡40:33 Око 25 m у дужину и 12,5 m у ширину.

§40:36 Око 25 m у дужину и 12,5 m у ширину.

*40:42 Око 75 cm дужине и ширине.

†40:43 Не зна се тачно значење речи. Даничић преводи куке.

‡40:43 Око 7,5 cm.

§40:47 Око 50 m у дужину и ширину.

*40:48 Око 2,5 m са обе стране.

†40:48 За разлику од овог, јеврејског текста, у Септуагинти стоји: Ширина врата је била 14 лаката с припадајућим зидовима, тј. око 7 m у ширину.

‡40:48 Око 1,5 m са обе стране.

§40:49 Око 10 m.

*40:49 Према Септуагинти, тј. око 6 m.

© 2005, 2017 Biblica