- 2. Књига дневника
- <
- 3
- >

3
Соломон зида Дом Господњи
1 Соломон је почео да зида Дом Господњи у Јерусалиму, на брду Морији, где се Господ објавио његовом оцу Давиду. То је место Давид већ припремио на гумну Јевусејца Орне. 2 Он је почео да зида другог дана, другог месеца, четврте године своје владавине.
3 И постави темеље Соломон за Дом Господњи, по старим мерама у дужину шездесет лаката а у ширину двадесет лаката.*Око 30 m у дужину и око 10 m у ширину. 4 Трем се налазио с прочеља Дома и одговарао је његовој ширини – двадесет лаката†Око 10 m. – а био је висок стотину двадесет лаката.‡Око 60 m, док је према неким преписима Септуагинте и према арамејском тексту реч о двадесет лаката, тј. 10 m.
Изнутра је био обложен чистим златом. 5 Највеће површине Дома је обложио чемпресовим дрветом и чистим златом, а сводове украсио палмама и ланцима. 6 Ради лепоте, Дом је украсио драгим камењем и златом из Парваима. 7 Златом обложи и греде, прагове, зидове, врата, а на зидовима је изрезбарио златне херувиме.
8 У Дому је, по његовој дужини сазидао Светињу над светињама. Њена дужина и ширина су били двадесет лаката§Око 10 m.. Обложио ју је са шест стотина таланата*Око 20 t. чистог злата. 9 Позлаћени ексери су тежили педесет шекела,†Око 575 gr. а и горње просторије је обложио златом.
10 У Светињи над светињама уметници су излили два херувима и обложили их златом. 11 Крила херувима су била дуга двадесет лаката, а свако од њих пет лаката‡Око 10 m дуга а свако око 2,5 m.. Први је једним крилом дотицао крило другог, а другим крилом зид одаје. 12 И други је крилом, пет лаката§Око 2,5 m. дугим, дотицао зид, а другим се спајао са исто толико дугим крилом првог. 13 Двадесет лаката*Око 10 m. у дужину имају крила кад су раширена, а херувими су стајали на ногама лицем окренути према Дому.
14 Сашио је завесу од раскошног гримизног и скерлетног платна, од финог лана и извезао по њему херувиме.
15 Испред Дома је подигао два стуба висока тридесет пет лаката, који су на врху имали пет лаката дуга оглавља†Око 17,5 m висине са 2,5 m дугим оглављима.. 16 Поставио је ланце у Светињи над светињама и њима оплео врх стубова, а ланце је украсио са стотину нарова. 17 Стубове је поставио испред Дома, један с леве, а други с десне стране. Десног је назвао Јакин а левог Воаз.

- 2. Књига дневника
- <
- 3
- >

*3:3 Око 30 m у дужину и око 10 m у ширину.

†3:4 Око 10 m.

‡3:4 Око 60 m, док је према неким преписима Септуагинте и према арамејском тексту реч о двадесет лаката, тј. 10 m.

§3:8 Око 10 m.

*3:8 Око 20 t.

†3:9 Око 575 gr.

‡3:11 Око 10 m дуга а свако око 2,5 m.

§3:12 Око 2,5 m.

*3:13 Око 10 m.

†3:15 Око 17,5 m висине са 2,5 m дугим оглављима.

© 2005, 2017 Biblica