- Књига пророка Малахије
- <
- 4
- >

4
Суд и обнова савеза
1 Гле! Ево дана што долази, зажарен као пећ, када ће сви горди и сви злотвори бити као стрњика. Спржиће их дан што долази – каже Господ над војскама – па им ни корен ни грану неће оставити. 2 А вама који стрепите од мога имена свануће сунце праведности са зрацима здравља, и ви ћете излазити и поскакивати као товна телад. 3 Изгазићете зликовце, пепео ће бити под табанима ваших ногу оног дана који спремам – каже Господ над војскама.
4 Памтите Закон мог слуге Мојсија, и уредбе и прописе што сам му заповедио на Хориву за сав Израиљ.
5 Ево, шаљем вам пророка Илију пре него дође велики и страшни дан Господњи. 6 Он ће да окрене срце отаца према синовима и срце синова према очевима, да не бих дошао и ударио земљу клетим уништењем.“

- Књига пророка Малахије
- <
- 4
- >

© 2005, 2017 Biblica